《寄题天与清香台》
宋代·陈深

芳园矗层台，宛在江之曲。何年植琼树，粲粲纷在目。

美人芙蓉裳，超遥处空谷。时登月中观，玩此枝上玉。

幽芳忽吹来，妙契心自足。维皇岂虚畀，真意盖有属。

夜阑耿无眠，霜霰天地肃。寥寥翠禽语，葱昽晓光旭。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。